තැපැල් ඡන්ද පහසුකම නොදී සෞඛ්ය සේවකයන්ට ඡන්ද අයිතිය අහිමි කළොත් ලේකම්ට නඩු දානවා  සමස්ත ලංකා හෙද සංගමයේ සභාපති
හෙද හෙදියන් ඇතුළු සමස්ත සෞඛ්ය කාර්ය මණ්ඩලයේ ජන්ද අයිතිය අහිමි වුවහොත් සැප්තැම්බර් 21 වැනිදායින් පසුව අනිවාර්යයෙන්ම සෞඛ්ය ලේකම්වරයාට එරෙහිව අධිකරණ පියවර ගන්නා බව සමස්ත ලංකා හෙද සංගමයේ සභාපති රවීන්ද්ර කහදවආරච්චි මහතා ඊයේ 15දා පැවසීය මාතලේ පැවැත්වූ මාධ්ය හමුවට එක්වූ ඔහු තවදුරටත් කියාසිටියේ ඉදිරි ජනාධිපතිවරණයේදී සමස්ත රෝහල්වල සේවය කරන වැඩි පිරිසකට ඡන්ද වරම් අහිමි වීමේ අවදානමක් මේ වනවිට මතුවී තිබෙන බවයි ජනාධිපතිවරණයේදී සෞඛ්ය කාර්ය මණ්ඩලයට ඡන්ද වරම් අහිමි වුවහොත් සෞඛ්ය ලේකම්වරයාට විරුද්ධව නීතිය හමුවට යෑමට පියවර ගන්නා බව ද ඒ මහතා කීය සේවා ස්ථානයේ සිට ඡන්දය පාවිච්චි කිරීමට ඉතා දුර බැහැර ඡන්ද පොළට යෑමට සිදුවන රෝහල් කාර්ය මණ්ඩලයට තැපැල් ඡන්දය පාවිච්චි කිරීමට ඉකුත් පාර්ලිමේන්තු මැතිවරණයෙන් අනතුරුව මැතිවරණ කොමිෂන් සභාව සිදු කළ 20200807 දා නිරීක්ෂණ හා නිර්දේශවලට අනුව ආයතන ප්රධානීන්ට වගකීම පවරා තිබෙන බව සභාපතිවරයා පැවසීය රෝහල්වල හෙද හෙදියන්ගේ හිඟය 3600 ඉක්මවා ඇති බවත් සෙසු කාර්ය මණ්ඩලවල ද හිඟයක් පවතින බවත් පෙන්වාදුන් ඔහු සේවා ස්ථානයේ සිට ඉතා දුර බැහැර ඡන්ද මධ්යස්ථානවලට යෑමට සිටින කාර්ය මණ්ඩලයට නිවාඩු ලබා ගැනීමේදී ගැටලු රැසක් උද්ගත වී ඇති බව පැවසීය මැතිවරණ කොමිසමේ නිර්දේශ සහ නිරීක්ෂණ ක්රියාත්මක නොකිරීම සෞඛ්ය කාර්ය මණ්ඩලයේ ඡන්දය අයිතිය අහිමි කිරීමේ කුමන්ත්රණයක් බවට සැකයක් ඇතැයි ද සභාපතිවරයා චෝදනා කළේය සේවා ස්ථානයේ සිට ඉතා දුර බැහැර ඡන්ද මධ්යස්ථානවලට ඡන්දය පාවිච්චි කිරීමට යෑමට සිදුව ඇති සෞඛ්ය කාර්ය මණ්ඩලයට තැපෑලෙන් ඡන්දය භාවිත කිරීම මැතිවරණ කොමිෂන් සභාවේ නිරීක්ෂණ හා නිර්දේශවලට අනුව සෞඛ්ය ලේකම්වරයා කටයුතු නොකිරීම සෞඛ්ය කාර්ය මණ්ඩලයේ ඡන්ද අයිතිය උදුරා ගැනීමට බවට සැකයක් පවතින බව හෙතෙම පැවසීය ඡන්දය දා රෝගී සත්කාර සේවාවන් අඩාළ නොවන ලෙස කළමනාකරණය කර ගැනීම සඳහා තැපෑලෙන් ඡන්දය පාවිච්චි කිරීමට පහසුකම් සැලසීමට පියවර නොගතහොත් අනිවාර්යයෙන්ම ජනාධිපතිවරණයෙන් අනතුරුව සෞඛ්ය ලේකම්වරයාට විරුද්ධව නඩු පවරන බව සභාපතිවරයා පැවසීය මාතලේ විශේෂ නිමල් ගුණතිලක